Author: Ane Hallas Bjerg

______________________
Mød
Peermedarbejderen
Giuseppe

______________________

Hvem er jeg?
_____________________________
Mit navn er Giuseppe, Jeg er uddannet Peermedarbejder og har det seneste års tid været ansat i Kerteminde kommune .
Som Peer har man en bagage med sig - min er en diagnose som hedder Paranoid Skizofreni, hvor jeg oplever syns– og hørerhallucinationer. Som Peer støtte, bruger jeg egne erfaringer til at støtte borgere, da jeg selv har stået i situationer, hvor en sådan støtte kunne have været rart. Jeg kan ikke løse alle dine problemer, men jeg kan lytte, guide og støtte dig i at finde fællesskaber, have samtaler omkring livet, og støtte dig i at forfølge dine ønsker til en anden hverdag.

Jeg kan tilbyde:
Et forløb hos mig bygger på dine håb og drømme, samt
erfaringer fra tidligere.
Det kan være alt fra:
Stemmehøringsforløb med fokus på stemmer, syner eller andre sanselige oplevelser.
Gåture med formål at få snakket ud om dine bekymringer, dine overvejelser, samt måske lufte dine drømme for fremtiden.
Brobygning til fællesskaber, herunder tilknytning til foreninger og andre tilbud i lokalområdet.
Støtte i hverdagen med fokus på samtaler omkring livets op- og nedture
Alt muligt andet du kan komme i tanke om.
Hos mig er intet forløb ens. Vi kigger på tingene sammen, og beslutter i fællesskab hvad du kunne tænke dig at arbejde ind i, og så laver vi planen sammen. Forløbet kan vare fra 1 samtale til et 3 måneders forløb.
Hvis noget af overstående giver anledning til spørgsmål eller nysgerrighed, så tøv ikke med at kontakte mig - det kan være jeg kan støtte dig i at opnå en mere meningsfuld hverdag.

Kontakt
Det er muligt at kontakte mig i disse tidsrum:
Tirsdag 8.00 - 14.00 Torsdag 10.00 - 16.00
Tlf: 21 22 67 75